Γουίλιαμ Σάντερς Σκάρμπορο

Ο **Γουίλιαμ Σάντερς Σκάρμπορο** (16 Φεβρουαρίου 1852 – 9 Σεπτεμβρίου 1926) θεωρείται ο πρώτος αφροαμερικανός μελετητής της κλασικής αρχαιότητας. Γεννημένος ως σκλάβος, ο Σκάρμπορο υπηρέτησε ως πρόεδρος του Πανεπιστημίου Γουίλμπερφορς μεταξύ 1908 και 1920. Έγραψε ένα δημοφιλές πανεπιστημιακό εγχειρίδιο για τα αρχαία ελληνικά που χρησιμοποιήθηκε ευρέως τον 19ο αιώνα.

## Πρώιμη ζωή και εκπαίδευση
Ο Σκάρμπορο γεννήθηκε στο Μαίηκον της Τζόρτζια το 1852 από τον Τζέσε (Jesse) και τη Φράνσις (Frances) Σκάρμπορο, έναν μαύρο ελεύθερο σιδηροδρομικό υπάλληλο και μια σκλάβα μητέρα. Οι νόμοι όριζαν ότι έπρεπε να έχει την ιδιότητα της μητέρας του. Ο πατέρας του είχε απελευθερωθεί περίπου το 1846 αλλά παρέμεινε στη Γεωργία για να είναι με τη μητέρα του.

Παρά τις απαγορεύσεις για την εκπαίδευση σκλάβων, εκπαιδεύτηκε κρυφά και είχε κατακτήσει ανάγνωση, γραφή αριθμητική, γεωγραφία και γραμματική μέχρι την ηλικία των 10 ετών. Έγινε μαθητευόμενος υποδηματοποιός και υπηρέτησε ως γραμματέας ενός επιφανούς συλλόγου μαύρων σε νεαρή ηλικία λόγω του επιπέδου μόρφωσής του.  

Μετά το τέλος του Αμερικανικού Εμφυλίου Πολέμου, μπόρεσε να ολοκληρώσει την εκπαίδευσή του στο Λύκειο Lewis στο Μαίηκον πριν παρακολουθήσει το Πανεπιστήμιο της Ατλάντα το 1869 για δύο χρόνια πριν εγγραφεί στο κολέγιο Όμπερλιν (Oberlin) . Ο Σκάρμπορο ολοκλήρωσε το πτυχίο του στο Όμπερλιν το 1875. Ολοκλήρωσε επίσης το πτυχίο του στο Πανεπιστήμιο της Ατλάντα - τώρα Πανεπιστήμιο Κλαρκ Ατλάντα - τον Ιούνιο του 1876.   

## Πρώιμη καριέρα
Μετά την αποφοίτησή του από το κολέγιο, ο Σκάρμπορο  επέστρεψε ως δάσκαλος κλασικών γλωσσών στο Λύκειο Λιούις (Lewis), όπου γνώρισε τη μελλοντική σύζυγό του Σάρα Μπίρς (Sarah Bierce), η οποία ήταν η διευθύντρια. Εμπρηστές έκαψαν το Λύκειο Lewis το 1876 και η τοπική πυροσβεστική το άφησε να καεί ολοσχερώς. Ο Σκάρμπορο έγινε για λίγο διευθυντής του Ινστιτούτου Payne στο Cokesbury της Νότιας Καρολίνας, αλλά ανακάλυψε ότι το φυλετικό περιβάλλον στη Νότια Καρολίνα το έκανε λιγότερο φιλόξενο από τη Γεωργία. Στη συνέχεια επέστρεψε στο Όμπερλιν για να ολοκληρώσει το μεταπτυχιακό του.  

## Πανεπιστήμιο Γουίλμπερφορς
Ο Σκάρμπορο έγινε καθηγητής στο τμήμα κλασσικών σπουδών στο Πανεπιστήμιο Γουίλμπερφορς (Wilberforce) στο Γουίλμπερφορς του Οχάιο το 1877. Παντρεύτηκε τη λευκή διαζευγμένη Μπίρς, η οποία ήταν ιεραπόστολος το 1881 και έγινε επίσης δάσκαλος στο Γουίλμπερφορς. Ο καθηγητής Σκάρμπορο δημοσίευσε ένα δημοφιλές εγχειρίδιο αρχαίας ελληνικής γλώσσας, *First Lessons in Greek*, το 1881 και έγινε ο πρώτος postmaster στο Γουίλμπερφορς την ίδια χρονιά. Εξέδωσε δεύτερο βιβλίο, το *Birds of Aristophanes* το 1886.   
Παρά την εξέχουσα θέση του ως λόγιου, ο Σκάρμπορο υπέστη τις συνέπειες των φυλετικών διακρίσεων σε όλη τη διάρκεια της καριέρας του. Το 1909, όταν μόλις είχε γίνει πρόεδρος στο Γουίλμπερφορς, του απαγόρευσαν να παρευρεθεί σε μια συνάντηση της Αμερικανικής Φιλολογικής Εταιρείας στη Βαλτιμόρη του Μέριλαντ, επειδή το ξενοδοχείο αρνήθηκε να σερβίρει δείπνο εάν ήταν παρών, και απειλούσαν να κάνουν μήνυση για παραβίαση του συμβολαίου εάν ο Σύλλογος ακύρωνε το Συνέδριο. Την εργασία που επρόκειτο να διαβάσει στο συνέδριο διάβασε κάποιος άλλος. Ωστόσο, το 1892, ο Σκάρμπορο έδωσε μια διάλεξη για τον Πλάτωνα στο Πανεπιστήμιο της Βιρτζίνια σε μια αίθουσα κρεμασμένη με φωτογραφίες του Τζέφερσον Ντέηβις και άλλων ηγετών της συνομοσπονδίας και όπου δεν επιτρεπόταν κανένας άλλος Αφροαμερικανός παρά μόνο ως υπηρέτες. 
μικρογραφία| Ο Σκάρμπορο το 1915
Το 1908, ο Σκάρμπορο διορίστηκε Πρόεδρος του Πανεπιστημίου Γουίλμπερφορς, υπηρετώντας σε αυτή τη θέση μέχρι το 1920. Το Πανεπιστήμιο Γουίλμπερφορς ήταν το τρίτο παλαιότερο αφροαμερικανικό κολέγιο και ο Σκάρμπορο θεωρήθηκε ένας από τους κορυφαίους αφροαμερικανούς μελετητές. Δημοσίευσε μια σειρά από εργασίες για την εκπαίδευση των Νέγρων, καθώς και έργα για τις κλασικές γλώσσες.

## Τελευταία χρόνια
Το 1921, ο Πρόεδρος Χάρντινγκ διόρισε τον Σκάρμπορο σε θέση στο Υπουργείο Γεωργίας των Ηνωμένων Πολιτειών την οποία κατείχε μέχρι το θάνατό του. Εργαζόταν πάνω σε μια αυτοβιογραφία που δεν δημοσιεύτηκε όσο ζούσε. Ωστόσο, η Μισέλ Ρόννικ (Michele Ronnick), καθηγήτρια στο Τμήμα Κλασικών Σπουδών του Wayne State University, βρήκε ένα αντίγραφο του χειρογράφου στα αρχεία της Ιστορικής Εταιρείας του Οχάιο. Η Ρόννικ επιμελήθηκε την *The Autobiography of William Sanders Scarborough: An American Journey From Slavery to Scholarship*, η οποία δημοσιεύτηκε το 2005 από την Wayne State University Press με πρόλογο του Henry Louis Gates.

Ο Σκάρμπορο συμμετείχε στη σύνοδο του Λονδίνου του δεύτερου Παναφρικανικού Συνεδρίου που πραγματοποιήθηκε το 1921.

## Σύλλογοι
Ο Σκάρμπορο ήταν ο τρίτος Αφροαμερικανός που έγινε μέλος της Αμερικανικής Φιλολογικής Εταιρείας και ο πρώτος που εντάχθηκε στην Ένωση Σύγχρονης Γλώσσας, η τελευταία από την οποία όρισε βραβείο πρώτου βιβλίου προς τιμήν του. Ήταν μέλος της American Spelling Reform Association, της American Social Science Association, της American Foreign Antislavery Association, μασόνος των IO Good Templars και μέλος της εκκλησίας AME. Στην εκκλησία ήταν έφορος και Κυριακάτικος Έφορος. Έδωσε πολλές διαλέξεις σε όλη τη χώρα και αλληλογραφούσε συχνά σε εφημερίδες και περιοδικά. Έλαβε τιμητικό πτυχίο LL. D. από το Κολέγιο της Λιβερίας το 1882.  

Συμμετείχε στη συνάντηση της 5ης Μαρτίου 1897 για τον εορτασμό της μνήμης του Φρέντερικ Ντάγκλας που ίδρυσε την Αμερικανική Ακαδημία Νέγρων με επικεφαλής τον Alexander Crummel.  Ο Σκάρμπορο έπαιξε ενεργό ρόλο στα πρώτα χρόνια αυτής της πρώτης μεγάλης αφροαμερικανικής μορφωμένης κοινωνίας, η οποία διέψευδε τη ρατσιστική ρητορική, προωθούσε τους μαύρους ισχυρισμούς για ατομική, κοινωνική και πολιτική ισότητα και μελέτησε την ιστορία και την κοινωνιολογία της ζωής των Αφροαμερικανών. 

## Εργα
* *First Lessons in Greek* (AS Barnes & Co, 1881)
* *Birds of Aristophanes* (1886)
* *Questions on Latin Grammar, with Appendix.* (University Publication Company of New York 1887)
* *The Autobiography of William Sanders Scarborough: An American Journey From Slavery to Scholarship* (Αδημοσίευτη κατά τη διάρκεια της ζωής του)

## Βιβλιογραφικές αναφορές

## Περαιτέρω ανάγνωση
* «Γουίλιαμ Σάντερς Σκάρμπορο». *Dictionary of American Biography Base Set* . American Council of Learned Societies, 1928-1936.
* «Αφρική για τους Αφρικανούς». Times [Λονδίνο, Αγγλία] 13 Αυγούστου 1921: 7. The Times Digital Archive.
* Ronnick, MV (επιμ.) (2005) *The Autobiography of William Sanders Scarborough: An American Journey From Slavery to Scholarship*, Wayne State University Press,
* Ronnick, MV (επιμ.) (2006) "The Works of William Sanders Scarborough: Black Classicist and Race Leader", Oxford University Press,

## Εξωτερικοί σύνδεσμοι

* Jack Lessenberry "Scarborough: An American Hero of the Mind" ''Toledo Blade'', published February 4, 2005, retrieved November 5, 2005
* African American Registry article on William Sanders Scarborough 
* 
* Stuart A. Rose Manuscript, Archives, and Rare Book Library, Emory University: W.S. Scarborough scrapbook, 1890-1926

Κατηγορία:Αφροαμερικανοί
Κατηγορία:Αμερικανοί επιστήμονες
Κατηγορία:Κλασικοί φιλόλογοι